Kuusijärvi (Vantaa)

**Kuusijärvi** () on Uudellamaalla itäisellä Vantaalla Kuninkaanmäen ja Päiväkummun välissä sijaitseva järvi.

## Maantietoa
Kuusijärvi on 500 metriä pitkä, 250 metriä leveä, ja sen pinta-ala on 7,2 hehtaaria. Se on muodostunut Vantaanjoen ja Krapuojan laaksojen väliselle kapealle ylängölle, jossa se sijaitsee kolmen mäen välisessä painaumassa. Kaksi mäkeä kohoavat yli 20 metrin korkeuteen vedenpinnasta. Matalamman mäen juurella sijaitsee Kuusijärven ulkoilupuiston rakennukset. Järvi on selkeän piirteinen vaikka sillä on kolme eri suuntiin työntyvää lahtea. Siinä ei ole kartan mukaan saaria. Järven rantaviivan pituus on 1,3 kilometriä ja sen rannat ovat metsämaata. Järveä kiertää polku, jolla on osuus pitkospuita länsipään suolla. Myös metsässä reisteilee polkujen verkosto, josta pääsee itäpuolella sijaitsevaan Sipoonkorven kansallispuiston retkeilyreitistöön. Järven itärannassa on myös oma nuotiopaikka. Uimarannalle tulee tie paikoitusalueelle sen ohittavalta seututieltä 140.

Kuusijärvi in Vantaa, Finland in October 2015.jpg|Uimaranta lokakuussa 2015.
Kuusijärvi in Vantaa, Finland, 2021 February.jpg|Helmikuussa 2021.
Kuusijärvi lake in Vantaa.jpg|Kesällä 2008.


## Virkistys- ja luontoarvoja

Kuusijärvi oli alun perin luonnonsuojelualue. Uimapaikkaa kaivanneet kansalaiset kuitenkin ottivat sen virkistyskäyttöön 1960-luvulla, ja vuonna 1970 alueelle laadittiin virkistyskeskussuunnitelma. 

Järvellä toimii Vantaan kaupungin ulkoilukeskus Kuusijärvi, johon kuuluvat muun muassa kahvila ja saunatiloja. Kahvila toimii vuonna 1979 valmistuneessa päärakennuksessa. Saunat, joita on sekä sähköisiä että savusaunoja, ovat auki koko vuoden. Talvella voi harrastaa avantouintia. Vantaan kaupungin mukaan Kuusijärven saunoissa vieraili 12&nbsp;000 ihmistä vuonna 2022.

Kuusijärven pysäköintialuetta laajennettiin vuosina 2021–2023. Aikaisemmin alueelle mahtui 240 autoa, mutta suosituimpina päivinä pysäköintialue ruuhkautui, sillä pysäköintialuetta käyttävät myös kansallispuiston vierailijat. Laajennetulla parkkialueella on 390 autopaikkaa. Autoliikenteelle rakennettiin Lahdentien varteen uusi liittymä. Laajennus ja liittymä maksoivat yhteensä 4,6 miljoonaa euroa. Kesällä 2024 uutisoitiin, että pysäköintipaikoista on edelleen ollut pulaa.

Parkkialueen laajennuksen on todettu mahdollistavan laajemmat kehityssuunnitelmat. Kuusijärvellä on tarkoitus jatkaa ranta-alueen palveluiden lisäämistä ja rakennusten uusimista, ja alueelle kaavaillaan muun muassa ravintoloita ja kiipeilypuistoja, välinevuokrausta, näköalatornia, majoitustiloja, saunakylää, luontomatkailuyritysten tiloja sekä uusia latuja ja reittejä. Vuonna 2025 on tarkoitus avata kaksi uutta savusaunaa. Koko uudistamishankkeen budjetti on 30 miljoonaa euroa, josta uusien rakennusten osuus on noin 23 miljoonaa. Budjettiin kuuluu myös vuonna 2019 valmistunut Sudentassu-silta.

Syksyllä 2021 Kuusijärven pohjoispuolelle rakennettiin valaistu pulkkamäki, jonka pituus on noin 70 metriä ja leveys 35 metriä. Sen yhteyteen tuli lumetusjärjestelmä, jolla on tarkoitus pitää pulkkamäen lisäksi yllä hiihtolatuja. Vanha pulkkamäki järven itäpäässä metsitetään. Uusi 700 metriä pitkä valaistu latuosuus rakennettiin pulkkamäen pohjoispuolelle. Kesällä kevyeen kuntoiluun soveltuva latulenkki on kuntoratakäytössä. Lokakuussa 2021 Kuusijärven itäpuoleisen rannan luo alettiin rakentaa sekä katettua että kahta kattamatonta tulentekopaikkaa, penkkejä ja pöytiä valaistuksineen. Lisäksi rannoille tulee laitureita järvimaisemien katselua varten. Järven pohjoispuolella oleva reitti uimarannalta tulentekopaikalle muutettiin esteettömäksi. Reittien esteettömyyteen on satsattu myös laiturien ja tulentekopaikkojen osalta.

Järven vedenlaatu on kärsinyt sekä fosfori- ja typpipitoisuudet kasvaneet etenkin kesäkuukausien suurien kävijämäärien myötä, eikä järvi kestä enempää uimareita. Siksi kaupunki pyrkii ohjaamaan toimintaa pois vedestä järjestämällä alueella muuta ohjelmaa ja tekemällä Sipoonkorpea houkuttelevaksi.
Kuusijärveltä on matkaa Sipoonkorven kansallispuistoon vain noin 800 metriä. Kaksi metsäaluetta yhdistää toisiinsa 120 metriä pitkä Sudentassu-silta. Järvialuetta on kutsuttu ”portiksi Sipoonkorpeen”.

Sunbathing at Kuusijärvi, Vantaa in 2008.jpg|Auringonottajia vuonna 2008.
Kuusijärvi smoke saunas letting some smoke, Kuninkaanmäki, Vantaa, Finland, 2023 April - 2.jpg|Savusaunat lämpiämässä.
Nuku yö ulkona -tapahtuma Kuusijärvellä (Vantaa, 2022) – 02.jpg|Leirialueen yöpyjiä.
Sipoonkorpi Trail 2015 (2).jpg|Sipoonkorpi Triatlon vuonna 2015.
Trail towards Sipoonkorpi at Kuusijärvi, Vantaa, Finland, January 2021.jpg
|Hiihtolatuja tammikuussa 2021.


## Joukkoliikenneyhteydet
**Pysäkiltä Kuusijärven pys. al.**
***712** Tikkurila–Hakunila–Kuusijärvi (vain kesäaikana)

**Pysäkiltä Kuusijärvi**
***712** Tikkurila–Hakunila–Kuusijärvi (vain kesäaikana)
***736** Tikkurila–Hakunila–Kuninkaanmäki–Korso
***738** Kalasatama–Hakunila–Sorsakorpi–Kerava
***899** Tikkurila–Kuusijärvi–Nikkilä–Sipoonkorpi–Mellunmäki (M)

**Pysäkiltä Päiväkummuntie**
***721** Hakaniemi–Havukoski–Päiväkumpu–Rekola–Koivukylä
***721N** Rautatientori–Kuninkaala–Jokiniemi–Havukoski–Päiväkumpu–Rekola–Koivukylä
***723** palvelulinja, Peijas–Havukoski–Rekola Päiväkumpu
***724** Tikkurila–Havukoski–Päiväkumpu

**Pysäkiltä Lähdemäentie**
***739** Rautatientori – Kuninkaanmäki – Nikinmäki – Korso
***785K** Rautatientori – Kuninkaanmäki – Nikkilä 
***787K** Rautatientori – Kuninkaanmäki – Nikkilä – Pornainen
***788K** Rautatientori – Kuninkaanmäki – Nikkilä – Hinthaara – Porvoo

## Vesistösuhteet
Kuusijärvi sijaitsee Suomenlahden rannikkoaluessä (vesistöaluetunnus 81), jonka Krapuojan valuma-alueeseen (81.048) järvi kuuluu. Kuusijärvi laskee koilliskulmastaan Krapuojaan, joka laskee mereen Kapellvikenissä, Helsingin Östersundomissa. Järven vedenpinnan korkeus on 40,2 metriä mpy (N2000).

## Lähteet

## Aiheesta muualla

* Kuusijärven esittely Vantaa.fi-sivustolla
* Kuusijärven ja Sipoonkorven reittikartta (PDF)